Richard Widmark

Richard Widmark (26. joulukuuta 1914 Sunrise, Minnesota − 24. maaliskuuta 2008 Roxbury, Connecticut) oli yhdysvaltalainen näyttelijä. Hänellä on tähti Hollywood Walk of Famella osoitteessa 6800 Hollywood Boulevard. Widmarkin kuuluisimpia elokuvia ovat muun muassa Kuoleman suudelma (Kiss of Death, 1947), Suurkaupungin yö (Night and the City, 1950), Draama hotellissa (Don’t Bother to Knock, 1952), Nürnbergin tuomio (Judgment at Nuremberg, 1961), Näin valloitettiin Villi Länsi (How the West Was Won, 1962) ja Idän pikajunan arvoitus (Murder on the Orient Express, 1974). Kuoleman suudelman sivuosa psykopaattitappaja Tommy Udona muodostui monella tavoin merkittäväksi: siitä tuli tyyppikuva 1950-luvun taitteessa suositulle tavalle kuvata gangstereita mielisairaina, kun ennen sotaa heidän tekojaan perusteltiin sosiaalisin syin. Rooli ei kuitenkaan erityisesti leimannut Widmarkia toisin kuin vastaavat eräitä muita paljon myöhemmin; tämä johtui paljolti siitä, että hän teki myös hyvien miesten rooleja, joista erityisesti muistetaan uhrialttiin ja itsestään mitään välittämättömän lääkärin osa elokuvassa Pakokauhun vallassa (Panic in the streets, 1950) jossa hän etsii keinoja kaihtamatta New Orleansin sokkeloista rikollisia, jotka ovat saaneet tappavan ruttokeuhkokuumetartunnan. Widmarkin puoliso oli syyskuusta 1999 lähtien Susan Blanchard. == Valikoitu filmografia == * Kuoleman suudelma (Kiss of Death, 1947) * Nimetön katu (The Street with No Name, 1948) * Polttava aurinko (Yellow Sky, 1948) * Jeftyn kapakka (Road House, 1949) * Seikkailujen laiva (Down to the Sea in Ships, 1949) * Rajumyrsky (Slattery’s Hurricane, 1949) * Suurkaupungin yö tai Suurkaupungin laki (Night and the City, 1950) * Pakokauhun vallassa (Panic in the Streets, 1950) * Kaikki tiet tukossa (No Way Out, 1950) * Okinawa (Halls of Montezuma, 1950) * Sammakkomiehet (The Frog Men, 1951) * Tulipaholainen (Red Skies of Montana, 1952) * Draama hotellissa (Don’t Bother to Knock, 1952) * Neljä helmeä (O. Henry’s Full House, 1952) * Kaikki tai ei mitään (My Pal Gus, 1952) * Läpi keltaisen helvetin tai Kuuma pakomatka (tv) (Destination Gobi, 1953) * Taskuvaras (Pickup on South Street, 1953) * Kovat otteet (Take the High Ground!, 1953) * Merten paholaiset (Hell and High Water, 1954) * Paholaisen puutarha (Garden of Evil, 1954) * Katkaistu peitsi (Broken Lance, 1954) * Kultaa Berliinistä (A Prize of Gold, 1955) * Pyörteitä (The Cobweb, 1955) * Kuudes mies (Backlash, 1956) * Pako vapauteen (Run for the Sun, 1956) * Erämaan laki (The Last Wagon, 1956) * Pyhä Johanna (Saint Joan, 1957) * Petturi (Time Limit, 1957) * Saaliinjako (The Law and Jake Wade, 1958) * Lemmen tunnelissa (The Tunnel of Love, 1958) * Erämaan ansa (The Trap, 1959) * Laki ja väkivalta (Warlock, 1959) * Alamo (The Alamo, 1960) * Salainen rintama tai Viimeinen rintama (The Secret Ways, 1961) * He ratsastivat yhdessä (Two Rode Together, 1961) * Nürnbergin tuomio (Judgment at Nuremberg, 1961) * Näin valloitettiin Villi Länsi (How the West Was Won, 1962) * Orm Punainen (The Long Ships, 1963) * Valmiina nousuun (Flight from Ashiya, 1964) * Cheyenne (Cheyenne Autumn, 1964) * Hyökkäys Jäämerellä (The Bedford Incident, 1965) * Alvarez Kelly (Alvarez Kelly, 1967) * Tie länteen (The Way West, 1967) * Säälimättömät (Madigan, 1968) * Sheriffin viimeinen laukaus (Death of a Gunfighter, 1969) * Viskisota (The Moonshine War, 1970) * Idän pikajunan arvoitus (Murder on the Orient Express, 1974) * Paholaisen tytär (To the Devil a Daughter, 1976) * Tehtävä lähi-idässä (The Sell-Out, 1976) * Hyökkäys tukikohtaan (Twilight’s Last Gleaming, 1977) * Vuoristorata (Rollercoaster, 1977) * Viikatemiehet (The Domino Principle, 1977) * Kooma (Coma, 1978) * Tuhoparvi (The Swarm, 1978) * Karhusaari (Bear Island, 1979) * Faijallako vitsit vähissä? (National Lampoon Goes to the Movies, 1982) * Lirissä (Hanky Panky, 1982) * Iskuryhmä S.A.S (Who Dares Wins, 1982) * Kaikki pelissä (Against All Odds, 1984) * Blackout (Blackout, 1985) tv-elokuva * Skandaali pikkukaupungissa (Cold Sassy Tree, 1989) tv-elokuva * Vapauden kahleissa (A Gathering of Old Men, 1987) tv-elokuva * Väritetty totuus (True Colors, 1991) == Lähteet == == Aiheesta muualla == * Richard Widmarkin muistokirjoitus Helsingin Sanomissa * * Richard Widmark NNDB:ssä Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1914 syntyneet Luokka:Vuonna 2008 kuolleet